Title: Guia didàctica del professorat
Course: Música 4t ESO 1r T

GUIA PROFESSORAT Música optativa 4t ESO

1. Descripció del curs: característiques, a qui va dirigit, qüestions generals a tenir en compte

Viatge per la música que m’agrada pretén ser un curs dirigit a l’alumnat de 4t d’ESO en la matèria optativa de música, on s’aborden de forma transversal diferents temàtiques relacionades  amb la música de consum actual. Aquest curs està distribuït en diversos blocs que corresponen a trimestres, i els continguts d’aquests es distribueixen en diferents temes.

En el primer trimestre la proposta que ve descrita sota el títol Muntem un festival pop té com a fil conductor la gestió cultural i musical d’un festival de música i arts. És, per tant, una proposta de continguts transversals on la música i les arts prenen el protagonisme principal.

Durant aquestes setmanes l’alumnat rep un simulacre d'encàrrec de la direcció del centre o d’una entitat externa com una associació o entitat musical i/o cultural. Aquest plantejament facilita integrar la proposta educativa des de l’Aprenentatge i Servei però també existeix la possibilitat que la proposta sigui plantejada com un repte. En el cas que el professorat vulgui fer realitat l'encàrrec s'han habilitat algunes activitats "en ocult"  per tal que es pugui muntar el festival. Aquestes activitats són:

- 16- Arriba el moment esperat!

- Itinerari restringit per PRODUCCIÓ: Activitat: "Rol dels membres del grup en el festival"
- Itinerari restringit per ARTÍSTICA-PROGRAMACIÓ: Activitat "Contractació d'artistes convidats",
- Itinerari restringit per ESCENOGRAFIA: Activitats  "Dissenyem l'espai", "La llum" i "Llistat de coses que necessitarem"

De fet, aquesta experiència ja ha estat pilotada en alguns centres de Barcelona a través de la Convocatòria unificada de programes, concretament amb el programa Muntem un festival organitzat per l’Associació Nou pop.

Aquest consisteix en el disseny, planificació, execució i avaluació d’un festival de música que pugui integrar altres arts o manifestacions culturals i que els destinataris siguin adolescents de 12 a 16 anys. Aquest festival haurà de reunir les següents condicions:

- Que disposi d’una oferta d’activitats culturals diversa
- Que sigui inclusiu (contemplant la perspectiva de gènere i la diversitat cultural)
- Que no tingui impacte negatiu sobre el medi ambient (que sigui sostenible)
- Que la música que ofereixi combini aquella que més pugui agradar als destinataris però que aporti gèneres i estils nous al públic.

La temporització de les activitats s’ha distribuït en setmanes tenint en compte que l’assignació horària de les matèries optatives és de 3 hores setmanals. Les activitats s’organitzen en diferents temes.

Com que hi ha activitats que es poden concebre per separat, s'ha habilitat al final del curs un mòdul (activitats per separat), en el qual el professorat podrà escollir puntualment activitats per fer en temps de confinament d'un grup o altra circumstància que es pugui derivar de l'evolució de la pandèmia.

2. Ubicació en el currículum i competències

Dimensions:

1. Dimensió: Percepció i escolta.

Percepció i anàlisi (CC1.CC2,CC3,,CC4,CC6,CC8,CC10,CC11)

- Variables que formen el gust musical de les persones.
- Valors socials, culturals i estètics de les diverses tradicions musicals del món.
- Vocabulari i terminologia específica per descriure, debatre i reflexionar sobre la música, els seus usos i funcions en la societat contemporània.

Competències:

Competència 1. Utilitzar estratègicament els elements dels llenguatges visual, musical i corporal per analitzar les produccions artístiques.

- Competència 2. Mostrar hàbits de percepció reflexiva i oberta de la realitat sonora i visual de l’entorn natural i cultural.

2- Dimensió expressió, interpretació i creació

Interpretació, creació i projectes (CC3, CC4,CC5, CC6, CC7, CC8,CC9)

- Habilitats tècniques, expressives i comunicatives amb els instruments, la veu ei el cos.
- Programari i dispositius tecnològics de suport a la interpretació, l’arranjament, la composició i la improvisació musical.
- Projectes disciplinaris o transdisciplinaris, interpretatius i/o creatius, per ser representats fora de l’aula o del centre

Competències

- Competència 5. Compondre amb elements dels llenguatges artístics utilitzant eines i tècniques pròpies de cada àmbit.
- Competència 7. Desenvolupar projectes artístics disciplinaris o transdisciplinaris tant personals com col·lectius.

3- Dimensió societat i cultura

Música societat i compromís (CC9, CC10, CC11, CC12)

- La música en la publicitat i els mitjans de comunicació. La música com a suport potenciador d’imatges, missatges o idees.
- Els perfils professionals amb relació al coneixement i la pràctica musicals des dels seus diversos apropaments i tractaments.
- Influència de la música en els processos d’identitat personal, social i cultural.
- Característiques d’accions prosocials que incorporen la música en entorns propers a l’alumnat

Competències

- Competència 8. Valorar amb respecte i sentit crític les produccions artístiques en els seus contextos i funcions.
- Competència 9. Gaudir de les experiències i creacions artístiques com a font d’enriquiment personal i social.
- Competència 10. Fer ús del coneixement artístic i de les seves produccions com a mitjà de cohesió i d’acció prosocial.

3. Metodologia emprada

La metodologia d’aprenentatge emprada és la de projecte amb Aprenentatge i Servei. En aquesta combina processos d’aprenentatge i de servei a la comunitat (el producte serà un servei cultural), en un sol projecte, ben articulat, en el qual els participants es formen tot treballant sobre necessitats reals de l’entorn amb l’objectiu de millorar-lo.

Aquest,  per descomptat, requerirà diferents aspectes relacionats amb els principis de l’aprenentatge

- Situar l’alumnat al centre del procés,
- L’aprenentatge de naturalesa social: en tant que per l’execució de les tasques l'alumnat haurà de treballar en grups cooperatius,
- L’emoció com a element que  forma part de l’aprenentatge,
- L’aprenentatge que té en compte les diferències individuals i sobretot el seu coneixement previ,
- La promoció de la connectivitat no només entre àrees de coneixement i matèries sinó amb la comunitat i el món en general.

A banda es pretén que el recull de tasques i el producte final contribueixin al pensament analític, crític i creatiu.

Afegir que el disseny de les activitats i tasques s’avenen amb el disseny universal de l’aprenentatge seguint les següents directrius:

1. Compromís (EL PERQUÈ): captant l’interès de l’alumnat, mantenint l’esforç i la perseverança i que contribueixi a l’autoregulació de l’alumnat.

2. Representació (EL QUÈ): garantint

- múltiples formats de presentació de la informació (inputs)
- el coneixement de l’idioma i dels símbols emprats
- la comprensió dels continguts o idees clau.

1. Acció i expressió (EL COM): Fent ús de recursos tecnològics intuïtius i accessibles però també  dissenyant tasques on hi hagi una seqüenciació clara de les fases a seguir i que es puguin presentar els outputs en diferents formats .

En aquest curs s’han contemplat una sèrie de recursos que contribueixen a fer que aquesta proposta tingui una metodologia activa. Aquests són:

- Pluja d’idees: aquesta s’emprarà en diferents moments en el disseny del Festival.
- Elecció del tema: l’alumnat en diferents moments haurà de prendre decisions sobre l’àmbit o temàtica en la qual haurà  de treballar, fet que repercutirà en el desenvolupament d’unes o altres capacitats tot i que sempre es garantirà el treball de les competències de l'aprendre a aprendre (personal i social) i la digital. D’entre les més importants en la primera destaquem el treball de forma col·laborativa i l’autonomia personal (fent ús de fòrums, bases de dades, glossaris, tasques, activitats H5P, wikis, journals i missatgeria interna).

4. Agrupacions dels alumnes

Tot respectant les directrius del PEC és recomanable fer agrupacions heterogènies dels  i les alumnes per tal de fomentar la inclusió. Aquesta diversitat intel·lectual, cultural i de gènere enriqueix l’aprenentatge de l’alumnat i dona resposta a l’atenció a la diversitat.

Pel que fa a les agrupacions de treball es podrà diversificar en funció de l’activitat i haurà de tenir en compte els possibles escenaris que es puguin donar el curs 2020-21 a causa de la crisi sanitària: presencial, semipresencial o virtual.

S’haurà de garantir una base de treball  individual però incorporar activitats en grup per facilitar la socialització.

Els entorns virtuals d’aprenentatge ofereixen tecnologies que faciliten la comunicació entre els alumnes de diversos grups i treballar propostes que vagin més enllà de la divisió habitual en nivells i grups. Això permet superar el límit de persones que imposen les aules físiques. A més, pot ser una bona forma d'explorar metodologies de col·laboració i/o cooperació.

5. Recursos necessaris

L’aula de música o l’aula ordinària on l’alumnat rebi aquesta formació haurà de comptar amb:

- Dispositius pels alumnes (tauletes, ordinadors) perquè puguin treballar en les diferents agrupacions fent ús del moodle.
- Dispositiu (ordinador, tauleta, pissarra digital, projector) perquè el professorat pugui mostrar els treballs dels alumnes, mostrar les tasques i establir dinàmiques.
- Instruments electrònics o acústics si l’alumnat decideix crear o/i interpretar música pel festival
- Connexió wifi.
- Prou espai per poder treballar en equips o individualment respectant les mesures sanitàries contingudes en el Pla de Salut.
- Petit pressupost per comprar material per l’escenografia del festival (en el cas que opteu per fer el festival presencial, no només simulat).

6. Explicació de cada activitat: es fa grupal, individual, es pot fer a l’aula, ha de ser virtual, com adaptar-la, restriccions, feedback, avaluació…

En aquesta graella hi ha una seqüenciació de les activitats però aquesta es pot modificar en funció del grup. Hi ha certes activitats com la 3, 8, 9, 10, 11, 12, 13, 15 i 16 que es poden desenvolupar un cop s’han organitzat en les comissions de treball, ja que segons el ritme de compleció de tasques en la comissió es pot alternar amb aquestes i així anar anivellant el ritme d’execució de feines de les comissions.

Títol activitat | Descripció activitat | Tipologia virtual (V) presencial (P) opcional (O) general (G) | Format | Temps previst | Agrupació | Avaluació
1-Avaluació inicial | Qüestionari que té la finalitat de recollir informació per conèixer el punt de partida de cada estudiant  i avaluar els seus coneixements previs sobre diversos aspectes que es treballaran durant el curs. | V P G | Qüestionari | 15’ | Individual |
2-Portafolis digital | Aquest en forma de Wiki individual recollirà les evidències d’aprenentatge i reflexions sobre el teu progrés (metacognició). | V P G | Wiki | 4h | Individual | Cada setmana hi haurà un punt de control on el professorat anirà fent retroaccions a través de comentaris en el wiki. Al final del curs hi ha una tasca on s’avalua aquest portafolis.
3- El concepte dels festivals | Després de fer una recerca sobre alguns festivals existents consultant la seva pàgina web,  l’alumnat  haurà d’esbrinar quin concepte s’amaga sota cadascun d’ells: públic destinatari, objectiu del festival i enregistrar-ho en forma de glossari. | V P G | Glossari | 30’ | Parelles | Escala NA,AS,AN,AE (mitjana de les qualificacions) A banda de correccions lingüístiques que pugui fer el professorat es valorarà el grau de reflexió i capacitat analítica  que comportarà la recerca.
3a. Concepte del teu festival | L'alumnat haurà de reflexionar  sobre el concepte que li agradaria donar al seu propi festival | V P G | Journal | 30’ | Individual | Escala NA,AS,AN,AE
4- Creació de les comissions
Segons les destreses de cadascun que s’aniran desvetllant a través d’un qüestionari, us haureu de distribuir en les diferents comissions de treball.
V

P

G

Tant en una modalitat com en l’altra el professorat anirà acompanyant a l’alumnat en la decisió que prengui per formar part d’una comissió o altra. Virtualment es podrà fer a través de retroaccions en la pròpia tasca. Per facilitar aquest acompanyament s’ha inclòs una infografia on s'assenyalen les habilitats i destreses més importants necessàries per poder desenvolupar les funcions de cada una de les comissions.
Questionnaire
30’
Individual
No s’avaluarà però si es faran retroaccions.
4a-Carta de motivació | L’alumnat haurà de redactar una carta de motivació per postular a una de les comissions: en aquesta s’inclouran les habilitats que contribuiran al desenvolupament de les tasques del grup de treball, les motivacions per formar part d’aquesta. | V P G | Tasca | 30’ | Individual | Escala NA,AS,AN,AE
5- Busquem un espai adequat | L’alumnat omplirà una base de dades amb informació sobre possibles espais on celebrar el Festival (preu, mesures, fotografies, contacte). | P V G | Base de dades | 30’ | Individual | Escala NA,AS,AN,AE (mitjana de les qualificacions) S’avaluarà la compleció de l’activitat aportant el màxim de dades
5a-Pensem l’espai
L’alumnat ’anirà a visitar el local i es farà un plànol de l’espai
P

V

G

En el cas de que s’hagués de fer virtualment l’aportació de dades haurà de ser prou important per poder fer el plànol de l’espai
Tasca
1h
Grups de 3 o 4 persones
Escala NA,AS,AN,AE
6-Creem un Moodboard
En aquesta activitat l’alumnat dissenyarà un “moodboard” fent ús de l’aplicació niice  , que és una manera gràfica de representar idees del festival El professor/a s’enregistrarà en aquest programa En aquesta aplicació s’enregistrarà el vostre professor/a i us convidarà a l’alumnat a formar-ne part. Després hauran de presentar-lo davant el grup. De l’aportació de cada un de vosaltres conjuntament amb un debat, s'anirà confeccionant el model de festival, la seva temàtica i  possibles activitats a realitzar-se.
P

V

G

En el cas que s’hagués de fer virtual, la presentació dels moodboards per part de l’alumnat i el posterior debat es podrà fer mitjançant una video trobada.
Tasca
30’
Individual
Escala NA,AS,AN,AE

S’avaluarà la creativitat en fer el moodboard, la capacitat comunicativa i el grau de participació en el debat.
7- Pluja d’idees
A través d’una wiki col·laborativa, l’alumnat anirà proposant possibles activitats per dinamitzar el festival.  Hauran de pensar en els inconvenients i avantatges d’incorporar aquestes en el festival.

Després es comentarà a l’aula /video trobada
V

P

G

El debat posterior a la introducció de les activitats en el cas de realitzar-se virtualment es farà mitjançant vídeo trobada.
Wiki i lliurament en Tasca
1h
Individual /grupal (pel debat)
Escala NA,AS,AN,AE

S’avaluarà la capacitat creativa en proposar activitats pel festival i analítica  en tant que analitzaran els avantatges i inconvenients. També es valorarà el grau de participació en el debat.
8 -Descobrim noves músiques | Com a activitat espurna es proposa l’ús d'una sèrie de recursos (HP5), aquestes activitats permetran a l’alumnat conèixer estils de música diferents. | V P G | HP5 | 30’ | Individual | Puntuació 0-10 Es valorarà la capacitat analítica
8a-Infografia sobre els músics trobats | L’activitat que li segueix és la realització d’una infografia amb un fris cronològic dels artistes mencionats en l’anterior activitat. | V P G | Tasca | 1h | Parelles | Escala NA,AS,AN,AE
8b-Entrenem les lletres de les cançons | En la següent l’alumnat treballarà les lletres de diferents temes. amb el programa lyrics training . | V P O | Tasca | 30’ | Parelles | Escala NA,AS,AN,AE
8c-Convertint-nos en grans DJ | L’alumnat farà un vídeo amb la història il·lustrada del gènere que esculli. | VPG | Tasca | 1h | Parelles | Escala NA,AS,AN,AE
9-Perspectiva de gènere en els festivals | A través d’una recerca guiada veurem quin paper té la dona en els festivals i farem propostes realistes que incloguin la perspectiva de gènere per dissenyar el nostre festival. | V P G | Tasca amb fitxer | 2h | Individual | Escala NA,AS,AN,AE Es valora la capacitat crítica i la comunicativa i la creativa.
9a-La presència de les dones en els festivals | En la següent activitat l’alumnat farà recerca del paper de la dona en els cartells dels festivals | VPO | Glossari |  | Parelles | Escala NA,AS,AN,AE (mitjana de les qualificacions)
10- La sostenibilitat en els festivals | A partir de la recerca sobre l’impacte negatiu  dels festivals en el medi ambient feta per l’organització Agreener Festival faràs un qüestionari. | V P G | Questionnaire | 1h | Individual | No s’avalua
10a- Com fer un festival més sostenible?
L’alumnat haurà de pensar i dissenyar  accions i  activitats  dins el festival per evitar perjudicar el planeta terra.
V

P

G

El debat posterior a la introducció de les activitats en el cas de realitzar-se virtualment es farà mitjançant vídeo trobada.
Journal
30’
grups de 3-4 persones
Escala NA,AS,AN,AE

S’avaluarà d’una banda la capacitat analítica i d’altra la crítica a banda de la comunicativa.
11- La part de comunicació en un festival | A partir de notes de premsa redactades per per empreses de comunicació  veurem quins aspectes s’hauran de contemplar perquè aquesta sigui eficient i útil. | V P G | Tasca | 30’ | Individual | Escala NA,AS,AN,AE S’avaluarà la competència creativa i analítica (recerca de fonts)  en fer el collage.
11a- Fyre Festival | Veurem com les xarxes socials poden ser una eina molt potent per poder fer difusió d’un festival a partir de  la notícia del Fyre Festival. | V P O | Journal | 30’ | Individual | Escala NA,AS,AN,AE
11b- Entrevista a Georgia Tagletti | La lectura d’una entrevista a Georgia Tagletti s’exposarà a l’alumnat perquè faci una reflexió sobre els elements més importants dins la comunicació en els festivals. | V P G | Journal | 30’ | Individual | Escala NA,AS,AN,AE
12- La part de producció en un festival | El visionat del vídeo de Brian Sellei (productor) farà que l’alumnat reflexioni sobre el paper de les productores en els concerts, gires i festivals. | V P O | Journal | 1h30’ | Individual | Escala NA,AS,AN,AE Es valorarà la capacitat sintètica (analítica) i la capacitat comunicativa.
12a- Projectes productora Menos que cero | S’analitzaran diversos projectes de la productora Menos que cero. | V P G | Tasca | 1h | Parelles | Escala NA,AS,AN,AE
13-Organitzem-nos pel festival. | L’alumnat es   distribuirà en grups (comissions) segons les respostes del qüestionari de l’activitat 4 (Creació comissions)  i començaran a planificar les accions i el repartiment de tasques fent ús del programa Trello per tal d’ajudar-te en aquesta empresa. Les accions que hauran de fer estan recollides en tota una sèrie d’activitats que estan dissenyades per cada grup i que formen itineraris diferenciats. A l'hora de crear els grups de forma natural aquell alumnat amb més barreres de participació escolliran la comissió d’escenografia o la d’artistes que són aquelles on es desenvolupen més les capacitats social, artística i manipulativa. La comissió de producció exigeix més destresa logística i la de Comunicació més comunicativa.  També el fet de treballar en grups cooperatius els alumnes amb més dificultats d’aprenentatge  podran ser ajudats per la resta. | V P En el cas que s'hagi de fer virtualment, l'alumnat s’haurà d’anar trobant a través de videoconferències i a partir de documents compartits. |  | 5h | En grups de 8 (segons distribució de l’alumnat en les comissions) | Escala NA,AS,AN,AE S’avaluarà les competències transversals (aprendre a aprendre: planificar, autonomia..)
14- Creació de música pel festival | A través d’una sèrie de programari de creació musical del qual es mostra un petit tutorial, l’alumnat haurà de  crear música d’ambient per aquells moments que no hi hagi música produïda pel DJ ni cap grup o músic en l’escenari. | V P O | Tasca | 1h | Individualment | Escala NA,AS,AN,AE S’avaluarà la competència creativa i la digital
15- Fer de DJ | L’alumnat llegirà diferents entrevistes realitzades a DJ i haurà d’extreure conclusions de com aconseguir èxit en una sessió de DJ. | V P O | Tasca | 1h | Individual | Escala NA,AS,AN,AE S’avaluarà la competència de síntesis (pensament analític).
16- Arriba el moment esperat!!
Les diferents comissions ompliran el "checklist" per comprovar que no falta res i després es farà una posada en comú.
V

P

G

La posada en comú en el cas de realitzar-se virtualment es farà mitjançant vídeo trobada.
Tasca
En grups de 8 (segons distribució de l’alumnat en les comissions)
Escala NA,AS,AN,AE

S’avaluarà el grau de participació en la posada en comú.
17- Valoració final del curs
L’alumnat primer respondrà a un qüestionari aspectes relatius al funcionament del festival i de la seva implicació en les tasques i en les comissions.  Després es farà una posada en comú d’aquells aspectes a millorar del festival.
V

P

G

La posada en comú es farà mitjançant vídeo (en el cas que s’hagi de fer virtualment).
Individual
No s’avalua en el curs Moodle sinó a part

 El grau de participació en el debat i la capacitat autocrítica
18- Revisió del portfoli | L’alumnat revisarà el portafoli perquè el professor/a pugui avaluar-lo. | V P G | Tasca | 1h | Individual | Escala NA,AS,AN,AE S’avaluarà la competència transversal d’aprendre a a aprendre..
19- Redacció d’una notícia pel bloc o web de l’institut | L’alumnat redactarà una entrada al bloc o una notícia al  web de l'institut | V P O | Journal | 30’ | Individual | Escala NA,AS,AN,AE S’avaluarà la competència comunicativa.

8. Avaluació: rúbrica

Donat que La finalitat de l'avaluació és acompanyar i millorar el procés d'aprenentatge dels alumnes pel que fa als continguts i al grau d'assoliment de les competències, tenint en compte els ritmes i les potencialitats de cadascú, aquesta haurà de ser formadora i formativa.

Per l'alumnat que necessàriament haurà d’estar situat al centre del seu procés d’aprenentatge, l’avaluació és part activa i li aporta l'orientació necessària per millorar- lo. Per això serà necessari que aquest no només conegui prèviament els objectius d'aprenentatge  i els criteris d'avaluació de les activitats que porten a terme sinó que s'apropiï d’ells.

És per aquests motius que aquesta proposta contempla una oferta d’activitats i d’instruments d’avaluació diversificats incorporant mecanismes d'autoavaluació i coavaluació a l'avaluació que fan els docents.

Un factor important en l'avaluació formativa és el "feedback" o retroacció. Aquesta afavoreix l'autoregulació de l'aprenentatge. A més, en les dinàmiques que s’estableixen en el treball telemàtic, l’acompanyament i la retroacció que es fa amb l’alumnat serà bàsic per a assegurar el compromís amb el seu procés d’aprenentatge. És per aquest motiu que el curs contempla la possibilitat de fer comentaris tant de forma escrita com oral (a través d’àudios).

Un altre aspecte que s’haurà de tenir en compte és que l'avaluació haurà de ser contínua per constatar els avenços dels alumnes i les seves dificultats.

Per tal de conèixer millor els coneixements previs i modular la tasca docent és serà molt important fer ús de l’avaluació inicial.

Un dels instruments d’avaluació útil per l'autoregulació de l’aprenentatge serà la rúbrica sobretot pel que fa a qualificar les competències transversals i concretament la social i personal: aprendre a aprendre.

La rúbrica quedaria de la següent manera.

 | 4 Assoleix excel·lentment | 3 Assoleix notablement | 2 Assoleix satisfactòriament | 1 No assoleix
GRAU DE DOMINI CONTINGUTS | Les feines mostren que coneix el tema sobre el qual escriu, que ha investigat abans de redactar, i que escriu revisant ortografia i gramàtica. | Les feines mostren certa planificació abans de redactar però la recerca no és prou rigorosa.. Escriu revisant ortografia i gramàtica. | Les feines mostren poca planificació abans de redactar, i que no ha revisat gaire ortografia i gramàtica. La recerca no és gaire aprofundida. | Les feines mostren deixadesa, tant en el contingut (poca o nul·la investigació del tema), com en la forma (hi ha faltes, el format és pobre).
TRACTAMENT DE LA INFORMACIÓ | Discrimina encertadament entre les fonts d'informació a les quals accedeix (i ho fa amb autonomia). El producte que elabora respon a l'objectiu de la recerca. | És capaç de localitzar diferents informacions però cal estar al darrere. Troba informació vàlida però sovint es queda amb la primera troballa. Reelabora la informació que obté, però no sempre la resposta és pertinent. | Es queda amb la primera informació que troba. Tot i que sap buscar no acaba de fer recerques eficients. Les respostes que presenta sovint no són adequades. | És incapaç de buscar informació. No acostuma a trobar respostes o a complir objectius. Còpia i enganxa sense cap criteri.
ÚS D’APARELLS I APLICATIUS COMPETÈNCIA DIGITAL) | Sap perfectament quina aplicació serveix per a cada ocasió. Aprèn autònomament les prestacions d’una nova aplicació. | Domina prou bé el que cal fer servir però no sempre encerta en quin aplicatiu és més adequat. Es mou prou bé en el que coneix. | Té un coneixement molt limitat, però se’n surt amb ajuda. No sap executar operacions senzilles (format pàgina, retallar imatge…). | Té un coneixement massa limitat, no se’n surt i confon les aplicacions.
APRENDRE A APRENDRE | Se situa perfectament en el context de la tasca. Planifica i executa sense ajuda del professor, resol  problemes quan li sorgeixen i actua de forma independent. Identifica tot sol les errades que comet. Té criteri a l’hora d’avaluar la feina (pròpia o dels companys). | Acostuma a entendre el que s’ha de fer. És capaç de planificar les accions si se li explica bé un objectiu concret. Necessita ajuda puntual per a planificar i per a trobar totes les errades. Entén els criteris d’avaluació que es proposen i és capaç d'aplicar-los amb correcció. | De vegades no entén què se li demana o requereix al professor per assegurar-se’n. Dubta, no confia, i necessita ajuda per planificar i executar la tasca. Li costa avaluar objectivament les accions realitzades. | Acostuma a no saber què se li demana ni què ha de fer o no es preocupa per planificar, ni avançar-se per aconseguir un objectiu. És incapaç de planificar i imaginar opcions per arribar a una meta. Li costa molt entendre els criteris d’avaluació  i la seva utilitat.
TREBALL EN EQUIP | Sap què pretén el grup i què ha d’aportar-hi individualment. Ajuda a definir els objectius del grup. És molt responsable i li agrada complir amb les obligacions personals. Fa aportacions per a que el grup s’organitzi i funcioni millor. | Sap què pretén el grup però no sap què ha d’aportar. Normalment és responsable i compleix les obligacions que té dins del grup. Deixa que els altres organitzin com ha de funcionar el grup i solament fa aportacions puntuals. | Té una idea confusa dels objectius col·lectius dels grups que forma part. Sovint s’oblida de les obligacions dins del grup i no entrega la seva part. No fa aportacions sobre com s’ha d’organitzar el grup. | No sap identificar els objectius col·lectius dels grups que forma part. No compleix amb les responsabilitats i obligacions dins del grup.